Tých, ktorí začínajú investovať, čaká veľa podobných nástrah a nedá sa očakávať, že si prečítajú v angličtine základné knihy o investovaní (okrem iného opäť aj preto, že im nemá kto povedať, čo si majú prečítať).
„Kniha Petra Čermáka Investice do akcií (Základy value investování) ma príjemne prekvapila a vyslovene potešila. Prečo? Žijeme v čase, keď sa na nás valí množstvo informácií a pri veľmi nízkej úrovni finančnej gramotnosti som často svedkom toho, ako ľudia podľahnú článkom alebo reklamám sľubujúcim rýchle zbohatnutie. V 90 percentách prípadov prichádza ku masívnym stratám a veľkým sklamaniam. Tých, ktorí začínajú investovať, čaká veľa podobných nástrah a nedá sa očakávať, že si prečítajú v angličtine základné knihy o investovaní (okrem iného opäť aj preto, že im nemá kto povedať, čo si majú prečítať). Serióznych kníh o investovaní v českom alebo slovenskom jazyku je málo a kniha Petra Čermáka je jednou z nich. Bodaj by práve toto bola kniha, po ktorej by začínajúci investori siahli hneď pri rozbehu svojej investorskej kariéry! Na druhej strane, je veľmi užitočná aj pre pokročilejších investorov, ktorí sa snažia stále vylepšovať svoj investičný štýl, ale robia to intuitívne, štýlom pokus-omyl.